《江亭饯别赠袁太守德宏》
明代·白圻

荣捧麟符出帝京，汉中千里得专城。云横栈道侵天碧，江泻巴陵漱石清。

地辖三方归统制，山围四境足农耕。承平好展匡时略，不使文翁独擅名。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。